Hasselhettebladbille

Hasselhettebladbille (Cryptocephalus coryli) er en bille som tilhører familiegruppen bladbiller (Chrysomelidae). Den er utbredt nord i Europa og østover i Asia til Korea.

Hasselhettebladbille er mellom 6-7 mm lang. Kroppen er kort, og butt både foran og bak. Det siste leddet av bakkroppen er synlig bak dekkvingene. Undersiden er noe «oppsvulmet». Hunnene har rødt halsskjold (pronotum), mens det hos hannen er svart. Dekkvingene har uregelmessig punktur, ikke ordnet i langsgående rekker. De er rødlige, ofte med en mørke svarte flekk litt bak på hver av dekkvingene. Antennene er trådformet og lange i forhold til hva som er vanlig for andre bladbiller. Beina er mørke, svarte.

Den finnes vanligvis på hassel, men også på andre løvtrær. Både larvene og de voksne (imago) billene lever av å spise blad på næringsplanten.

Hasselhettebladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Litteratur 
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Hasselhettebladbille Cryptocephalus coryli –  www.biol.uni.wroc.pl
 Hasselhettebladbille Cryptocephalus coryli - Fauna Europaea
 Norsk entomologisk forening

Bladbiller